stanford-oval/wikipedia huggingface dataset:
כיבוש קונסטנטינופול
הערות שוליים

1 2 3 4  נפילת קונסטנטינופול - עיבוד מקורות מתוך “Imparati Bizantini” מאת S. B. Daskov ומתוך “Caderea Constantinopolului” מאת Tatiana Stavrou
1 2 3 4 5  נפילת קונסטנטינופול, 1453 מאת פרופסור דיוניסיוס חצופולוס
↑  כיבוש קונסטנטינופול על ידי הטורקים (בצרפתית)
↑  Prise de Constantinople par les Turcs (בצרפתית)
↑  היסטוריה של ביזנץ - מצב האימפריה תחת הקיסרים האחרונים
↑  מסע אחר, המהפכה הקולינרית הגדולה
↑  האימפריאליזם האירופי וחלוקת אפריקה - קורס בהדרכתם של שירי מילר, חיים בכר וחן מורן - תשס"ה
1 2 3  דימוי המערביים בספרות הביזנטית העממית של המאה ה-15
1 2 3 4  קונסטנטינופול - בירת העולם
↑  CONSTANTINOPOLUL A CĂZUT, DAR SPIRITUL LUI TRĂIEŞTE (ברומנית)
↑  Tunul lui Orban dacul – pionierul artileriei moderne (ברומנית)
↑  Caderea Constaninopolului si armele de alta data – tunul (ברומנית)
↑  דגל היה כינוי ליחידה צבאית לא גדולה מאוד, אך זכאית לשאת דגל
↑  נאס"א - אישור קיומה של התפרצות געשית גדולה באוקיינוס השקט בשנת 1453 (באנגלית)
↑  Jean-Claude Cheynet "La prise de Constantinople par les Turcs" (בצרפתית)
↑  The fall of Constantinople (באנגלית)
↑  The Conquest of Constantinople (באנגלית)
↑  Fetih 1453 (באנגלית)
| --- | --- |
בקרת זהויות :  NLI: 987007565293305171  BnF: cb11970509s (data)  GND: 4128316-8  LCCN: sh85068752  NKC: ph311315 
האימפריה הביזנטית במחצית הראשונה של המאה ה-15. סלוניקי נכבשה על ידי העות'מאנים ב-1430. כמה איים בים האגאי ובים השיש, שאינם מופיעים במפה, נשארו תחת שלטון ביזנטי עד 1453.
מפת קונסטנטינופול
חלק מן השלשלאות המקוריות שהונחו בתחתית קרן הזהב כדי למנוע את כניסת ספינות המלחמה העות'מאניות
איור של קונסטנטינופול מהמאה ה-15
קטע מחומות תאודוסיוס (החומה המערבית של קונסטנטינופול)
קטע מחומות קונסטנטינוס
מצג פנורמי המתאר את הבקעת חומות קונסטנטינופול במוזיאון הצבאי באיסטנבול
המצור על קונסטנטינופול
מהמט השני בראש צבאו
כניסת מהמט השני לתוך העיר הכבושה - ציור של פאוסטו זונארו
כנסיית איה סופיה שהוסבה למסגד
כניסת מהמט השני לתוך קונסטנטינופול - ציור משנת 1876 מאת בנז'מן קונסטן
לי ארצ'ר

| --- | --- |

 לידה:  6 בספטמבר 1919 יונקרס, ארצות הברית 
 פטירה:  27 בינואר 2010 (בגיל 90) מנהטן, ארצות הברית 
 מקום קבורה:  בית הקברות הלאומי ארלינגטון 
 מדינה:  ארצות הברית 
 השכלה:  אוניברסיטת ניו יורק 
 השתייכות:  חיל האוויר של ארצות הברית 
 דרגה:  lieutenant colonel 
 פעולות ומבצעים
 מלחמת העולם השנייה 
 עיטורים
 עיטור ארבע החירויות - החירות מפחד (2001)  עיטור ארבע החירויות – מדליית החירות (2001)  מדליית האוויר  צלב התעופה המצוינת 
 
לי אנדרו ארצ'ר ג'וניור (6 בספטמבר 1919 – 27 בינואר 2010) היה טייס קרב אפרו-אמריקאי, אלוף ההפלות השחור היחידי עד כה. היה מהטייסים השחורים הראשונים בגיס האווירי של צבא ארצות הברית, בחילות האוויר של צבא ארצות הברית ולבסוף בחיל האוויר האמריקאי. את שירותו הצבאי סיים בדרגת לוטננט קולונל (מקביל לדרגת סא"ל בדרגות צה"ל).
בזמן מלחמת העולם השנייה, כחלק מיחידת טייסי טסקיגי, השתתף ב-169 גיחות מבצעיות, ביניהן ליווי של מפציצים, סיור אווירי ותקיפת מטרות קרקעיות. צבר 4.5 הפלות מאושרות של מטוסי אויב.
ביוגרפיה

ארצ'ר נולד ביונקרס ניו יורק, גדל במחוז הארלם ובהמשך למד באוניברסיטת ניו יורק. עם סיום לימודיו התגייס לצבא מתוך כוונה להתקבל לקורס טיס. באותם ימים, צבא ארצות הברית לא אפשר לשחורים להתקבל למסלולי טיס וארצ'ר הוצב בחיל הקשר בתור אחראי על מכשיר טלגרף בג'ורג'יה. כאשר מדיניות הצבא השתנתה, הוא הוצב בקורס טיס לאפרו-אמריקאים בבסיס חיל האוויר בטסגיקי, אלבמה. הוא הראשון שסיים את הקורס מהמחזור שלו, והראשון מבין 994 טייסים שחורים שהוכשרו שם. קיבל דרגת סקונד-לוטננט (מקביל לדרגת סגן) ב-28 ביולי 1943.
מלחמת העולם השנייה

ארצ'ר נחשב על ידי רבים בתור אלוף ההפלות הראשון, ונכון לשנת 2010, היחידי ממוצא אפרו-אמריקאי שהפיל חמישה מטוסים בקרב. בפועל, ארצ'ר הפיל ארבעה מטוסי אויב במלחמה, והפלתו החמישית היא למעשה הפלה משותפת עם טייס נוסף (נחשב לחצי הפלה). חקירה העלתה שהאש שירה על המטוס בהפלתו האחרונה היא זו שנזקה את המטוס קשות ועל כן זכה לתואר אלוף הפלות בחיל האוויר. הוא השמיד מטוס נוסף שחנה על הקרקע באוגוסט 1944, וכן מספר קרונות רכבת, כלי תובלה ואסדות.
לחם בקרבות בחזית מערב אירופה כחלק מלהק 302 של חיל האוויר האמריקאי כטייס קרב, כינויו היה "באדי". הוא השתתף ב-169 גיחות והטיס מטוסי בל P-39 "איירקוברה", P-47 ת'נדרבולט ו-P-51 מוסטנג. במטוס מוסטנג מדגם P-51C עם זנב בצבע אדום, כך נצבעו מטוסיהם של טייסי טסקיגי, זקף לזכותו את הפלתו האווירית הראשונה - מסרשמיט Bf 109 גרמני שהופל מעל ממינגן ב-18 ביולי 1944.
ה-12 באוקטובר 1944 היה "יומו הגדול" של ארצ'ר. במהלך קרבות אוויר שהתפתחו מעל הונגריה הכבושה על ידי הנאצים, הפיל 3 מטוסי מסרשמיט הונגריים מעל אגם בלטון בתוך עשר דקות בלבד.
היסטוריונים של חיל האוויר האמריקאי חלוקים בדעותיהם בשאלה האם ארצ'ר חלק הפלה עם טייס נוסף או לא. לפי אחד מהם, מסמך המאשר הפלה זו נגנב ממכוניתו של ארצ'ר מיד סיום המלחמה בשנת 1945.
עם חזרתו מאירופה הוענק לו צלב התעופה המצוינת אך הוא ציין שהגזענות בחברה האמריקאית לא דעכה. "טסתי 169 גיחות קרב כאשר רוב הטייסים השתתפו רק בחמישים גיחות", אמר לשיקגו טריביון בשנת 2004. "כאשר חזרתי לארצות הברית וירדתי מהאונייה, היה שלט ועליו כתוב "גדודים 'צבעוניים' לימין, גדודי לבנים לשמאל".
ארצ'ר המשיך בקריירה צבאית בחילות האוויר של צבא ארצות הברית ולימים חיל האוויר של ארצות הברית. הוא השתתף בקרבות במלחמת קוריאה, כיהן כנציג צבאי-דיפלומטי של המדינה באירופה וכראש מטה הפיקוד האווירי הדרומי בפנמה, עד לפרישתו בדרגת לוטננט קולונל בשנת 1970.
לאחר השירות הצבאי

עם פרישתו מחיל האוויר כיהן כסמנכ"ל חברת ג'נרל פודס והיה מראשוני הסמנכ"לים האפרו-אמריקאים בהיסטוריה של ארצות הברית. עבר להתגורר בניו רושל ניו יורק.
באוקטובר 2005 ביקר בבסיס חיל האוויר האמריקאי בעיראק, ונפגש עם טייסי להק 332, "להק הבן" של יחידת טייסי טסקיגי.
"זהו חיל אוויר חדש", אמר ל-Associated Press. הוא אמר שראה טייסים "שחורים, לבנים, אסייתים, מזרחיים ומחלקים שונים של אירופה. "כך", הוא אמר, "אמריקה מורכבת".
מחלתו ומותו

באפריל 2009, ארצ'ר נבחר להיות יועץ עבור סרטו של ג'ורג' לוקאס "זנבות אדומים". הוא מת באוניברסיטת קורנל ב-27 בינואר 2010 מסיבוכי לב לפי בנו רוי ארצ'ר. מותו אירע לפני סיום העבודה על הסרט ולכן הסרט הוקדש לזכרו. בטקס אזכרה לכבודו שנערך ב-4 בפברואר נכח הקומיקאי ביל קוסבי ונשא הספד.
אשתו של ארצ'ר, אינה בורדל, מתה בשנת 1996. במותו, הוא השאיר אחריו שלושה בנים, בת אחת וארבע נכדות. נקבר בבית הקברות הלאומי ארלינגטון.
אותות ועיטורים

לארצ'ר הוענקו האותות והעיטורים הבאים:
צלב התעופה המצוינת (ארצות הברית)
מדליית הניצחון במלחמת העולם השנייה (ארצות הברית)
לגיון הכבוד
מדליית הזהב של הקונגרס
כמו כן, תוכנית אימוני טייס נקראה על שמו והן דווייט אייזנהאואר, ג'ון פיצג'רלד קנדי ולינדון ג'ונסון ציטטו את דבריו.
לוזון רונסון

|  נתונים כלליים |
| --- | --- |
 סוג:  חברה ציבורית
 בורסה:  הבורסה לניירות ערך בתל אביב
 תקופת הפעילות:  2000–הווה (כ־24 שנים)
 חברת אם:  קבוצת עמוס לוזון יזמות ואנרגיה
 ענפי תעשייה:  נדל"ן
 שווי שוק:  1.28 מיליארד ש"ח (10 באוקטובר 2024)
 הכנסות:  352.9 מיליון ש"ח (2023)
 רווח תפעולי:  92.4 מיליון ש"ח (2023)
 רווח:  69.9 מיליון ש"ח (2023)
 הון עצמי:  474.1 מיליון ש"ח (2023)
 סך המאזן:  1.3 מיליארד ש"ח (2023)
 יו"ר:  עמוס לוזון
 מנכ"ל:  בעז חיים
 
לוזון רונסון אן.וי. (Luzon Ronson N.V.) היא חברה ציבורית הולנדית העוסקת ביזמות נדל"ן למגורים בישראל ובפולין, שניירות הערך שלה נסחרים בבורסה לניירות ערך בתל אביב.
היסטוריה

החברה נוסדה בספטמבר 2000 בהולנד כחברה פרטית מוגבלת במניות (BV). בנובמבר 2023 הפכה החברה לחברה ציבורית מוגבלת במניות (NV). החברה פעלה כחברת אחזקות בתחום הנדל"ן בפולין. החל משנת 2007 מחזיקה החברה במניות Ronson Development SE.
ביוני 2023 עברה החברה שינוי מבנה והוגדרה על ידי רשות המסים בישראל כתושבת ישראל לצורך מס, כהגדרת המונח בסעיף 104(2) לפקודת מס הכנסה. החל ממועד שינוי המבנה מחזיקה החברה במלוא הבעלות של Ronson Development SE, ובמלוא הבעלות של חברת לוזון רונסון נכסים בע"מ, המחזיקה בחברת נווה סביון (75%) (פרויקט אור יהודה), בחברת נחלת יהודה (100%) (פרויקט ראשון לציון), בנכס המקרקעין "בית נטע" בתל אביב ובעתודת קרקע בשם "פרדס רוקח" בהוד השרון.
החברה עוסקת בשני תחומים:
נדל"ן יזמי בישראל.
נדל"ן יזמי בפולין, באמצעות החברה הבת Ronson Development SE.
בדצמבר 2023 ביצעה החברה הנפקה ראשונה לציבור, בבורסה לניירות ערך בתל אביב, של איגרות חוב (סדרה א'), בתמורה כוללת (ברוטו) של כ-206 מיליון ש"ח, והפכה לתאגיד מדווח. בספטמבר 2024 הנפיקה החברה 24% ממניותיה בבורסה לניירות ערך בתל אביב, וגייסה 307 מיליון ש"ח לפי שווי של 1.3 מיליארד ש"ח אחרי הכסף.
הערות שוליים

1 2 3 4 5  לוזון רונסון: נתונים כספיים באתר מאי"ה.
↑  אמיר פרגר, הנפקת לוזון רונסון: גייסה 307 מיליון שקל לפי שווי של 1.3 מיליארד שקל אחרי הכסף, באתר כלכליסט, 27 בספטמבר 2024
לאסלו שילינגר

| --- | --- |
אין תמונה חופשית
 לידה:  14 בספטמבר 1903 בודפשט, האימפריה האוסטרו-הונגרית 
 פטירה:  30 באוקטובר 1942 (בגיל 39) מוסקבה, ברה"מ 
 מדינה:  הונגריה 
 
לאסלו שילינגר (לעיתים: שילינגר-בורגר; בהונגרית: Schillinger László, ברוסית: Ладислаус Рудольфович Бургер-Шилингер; בודפשט, 14 בספטמבר 1903 – מוסקבה, אתר ההוצאה להורג מחנה בוטובו, 30 באוקטובר 1942) היה יהודי-הונגרי, קומוניסט, מחברי חוג גלילאו מהנדס, מבוני הרכבת התחתית של מוסקבה, קורבן הטיהורים הגדולים של סטלין.
ביוגרפיה

שילינגר נולד במשפחה יהודית בבודפשט ברובע 7 כבנם של רז'ה שילינגר, פקיד ושל אטלקה שטרן. הוא השתתף בפגישות חוג גלילאו של אינטלקטואלים שמאלנים כבר בגיל צעיר ובתנועת הנוער של הרפובליקה הסובייטית ההונגרית. בשנת 1925 הצטרף למפלגת הקומוניסטים של הונגריה והשתתף בפעילות "מפלגת הפועלים הסוציאליסטית ההונגרית" שנוסדה בשנת 1925 כמפלגת הכיסוי של המפלגה הקומוניסטית הבלתי חוקית. הוא נעצר בשנת 1927 ונידון לשלוש שנות מאסר. לאחר שחרורו מונה כחבר מזכירות של המפלגה הקומוניסטית בבודפשט (KPM). נעצר שוב ולאחר שחרורו השני בשנת 1931 עמד בראש "ועדת השכנוע והתעמולה" של ה-KMP. הוא סייע בעריכת העיתון "סקירה חברתית" (Társadalmi Szemle) וגם סייע למארגני הפעילות הספורטיבית והתרבותית של המפלגה. הוא ערך את כתבי העת "קומוניסט" ו"עובד המפלגה". הוא נעצר בסך הכל ארבע פעמים בין השנים 1927 ל־1934, ארגן שביתת רעב בכלא והיה מנהיג האסירים הקומוניסטים. בשנת 1934, המפלגה שלחה אותו לברית המועצות, שם החל ללמד בבית הספר הבינלאומי לנין ולאחר מכן השלים את לימודיו לתואר שני. בשנת 1937 עזב את המפלגה הקומוניסטית ההונגרית. משנת 1938 עבד כמהנדס בבניית הרכבת התחתית של מוסקבה. הוא נעצר ב־29 ביוני 1941, נידון למוות ב־21 באוקטובר 1942 והוצא להורג ב־30 באוקטובר באשמת ריגול. שמו טוהר מכל אשמה ב־26 בספטמבר 1956.
לקריאה נוספת

לאסלו שילינגר. הלקסיקון ההיסטוריה של תנועת העבודה. בודפשט, 1972
מרטירולוגיה של קורבנות הדיכוי הפוליטי, שנורו ונקברו במוסקבה ובאזור מוסקבה, 1938-1953. - לאסלו שילינגר. sakharov-center.ru
חומרי ארכיון (חומרים של תביעות פליליות):
HU BFL - VII.5.c - 5061 - 1933
HU BFL - VII.5.c - 26847 - 1929
לקריאה נוספת > מאמרים

קומוניסטים בפני בית המשפט. קומוניסט, 3 (1930)
הוא נולד לפני 85 שנה Somogyi Néplap, 44. (1988: 2
הערות שוליים

↑  Születése bejegyezve Budapest VII. ker. polgári születési akv. 2818/1903. folyószám alatt.
↑  [Cím nélkül]. Tolna Megyei Népújság, 38. (1988: 220.) 1.
לידו

ערך זה עוסק באי בוונציה. אם התכוונתם לחוף בים המלח, ראו .
| --- | --- |

 נתונים גאוגרפיים
 מיקום:  לגונת ונציה, הים האדריאטי 
 קואורדינטות:  45°23′00″N 12°21′00″E﻿ / ﻿45.383333333333°N 12.35°E﻿ / 45.383333333333; 12.35
 שטח:  4 קילומטר רבוע
 אורך:  11 קילומטר
 רוחב:  1.5 קילומטר
 נתונים מדיניים
 מדינה:  איטליה 
 אוכלוסייה:  14,481 (2017)
  (למפת ונטו מוגדלת) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי לידו(למפת ונטו רגילה) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי לידו
 
תחנת הוואפורטו (אוטובוס המים) של לידו
הלידו (באיטלקית: Lido) הוא אי חולי שאורכו כ-11 קילומטר, המהווה את הגבול המזרחי של לגונת ונציה, בסמוך לעיר ונציה. נכון ל-2017 התגוררו באי כ-15,000 תושבים קבועים. בחודשי הקיץ מוכפלת אוכלוסיית האי בשל התיירים הרבים הבאים לנפוש בו.
מדי שנה, בחודש ספטמבר, נערך באי פסטיבל הסרטים של ונציה.
גאוגרפיה

באי מצויים בתי מלון ואתרי נופש ופנאי רבים. בצפוני האי, אזור הלידו בו מתרחש פסטיבל הסרטים, וכן נמצאים בו מלון גראנד הוטל דה בן, הקזינו של ונציה ומלון גרנד הוטל אקסלסיור. במרכז האי נמצאת השכונה מאלאמוקו, ובדרום האי נמצא מגרש גולף.
חופי האי המזרחיים, הפונים לעבר הים האדריאטי הם חופי רחצה חוליים. מרבית החופים נמצאים בבעלות פרטית של המלונות. חופים אלה מוזכרים בספרו של תומאס מאן "מוות בוונציה".
בקצהו הדרומי ובקצהו הצפוני של האי חופים ציבוריים.
לב האי הוא רחוב רחב באורך 700 מטרים בשם סנטה מריה אליזבתה המקשר בין הלגונה ותחנת וופורטו (אוטובוס מים), בצד אחד ובין הים בצד השני של האי. ברחוב זה נמצאים מלונות, חנויות ומסעדות.
תחבורה

אוטובוסים ציבוריים נעים באופן תדיר לאורכו של האי ורחובו המרכזי.
בחלקו הצפון-מזרחי של האי קיים שדה תעופה ציבורי המתאים למטוסים קטנים. אורכו של מסלול ההמראה הוא 1,000 מטר.
היסטוריה

בשנת 1177 נחתמה אמנת ונציה על האי בין הקיסר פרידריך ברברוסה והאפיפיור אלכסנדר ה-3 לאחר תבוסתו של פרדריק בקרב לגנאנו ב-1176.
בשנת 1202, בראשית מסע הצלב הרביעי שימש הלידו כאתר התכנסות של כוחות הצלבנים. על האי נבנו אוהלים רבים, בעת שאלה המתינו לספינות שנבנו עבורם בארסנלה (המספנה של ונציה). לאחר שהתברר כי הצלבנים אינם יכולים לשלם עבור הספינות, צר הצי הוונציאני על השוהים באי.
החל מסוף המאה ה-19 הפך האי לאתר תענוגות ונופש של עשירי ואצילי אירופה. באי נבנה קזינו שפעל בחופי הקיץ ומלונות רבים.
הלידו היה גם מפורסם בזכות בתי הבושת שעל האי במחצית הראשונה של המאה ה-20.
בשנות ה-60 של המאה ה-20, בעידן הכלכלה האיטלקית המשתפרת שלאחר המלחמה, החל שגשוג נדל"ני על האי ורבים מתושבי ונציה עברו לגור באי על מנת ליהנות מתשתיתו המודרנית.
אזכורים

בעקבות הפופולריות הרבה לה זכו חופי הלידו, המונח "לידו" הפך לכינויים של חופי רחצה ובריכות שחיה ברחבי העולם, וכן הסיפונים בספינות תענוגות רבות, בהם בריכת השחייה של הספינה מכונים לעיתים "סיפון לידו".
כישורים חברתיים

הכישורים החברתיים תורמים ליכולת של האדם לקיים תקשורת חברתית וקשרים בין אישיים
כישורים חברתיים (באנגלית: Social skills) הוא מושג רב ממדי המתייחס ליכולת האדם ליצור קשרים בין-אישיים נאותים ויעילים עם הזולת. המושג כולל מגוון כישורים חברתיים, שהם התנהגויות נלמדות ונרכשות המיושמות על ידי הפרט במצבים בין-אישיים. אוגיליבי (1994) מבליטה את הקושי בהגדרת המושג "תפקוד חברתי", הכולל יכולות, מיומנות והתנהגויות מגוונות. לטענתה הדרך הטובה ביותר להגדרת המושג היא באמצעות הבנת הקשר בין ביצוע ההתנהגות תוך שימוש במיומנות החברתית ובין התוצאה המתקבלת בעקבות הביצוע, כמו מקובלות חברתית.
תפקוד חברתי תקין, מהווה בסיס להקמה ופיתוח של מערכות יחסים מספקות ומתמשכות החיוניות לרווחה הפיזית והנפשית של האדם. הכרה בכך שתפקוד חברתי קשור לתפקוד של מבנים מוחיים מסוימים, הובילה להתמקדות מוגברת בהבנת המורכבות של תפקוד חברתי. למשל, מחקר אמפירי שנערך בקרב ילדים בגילאים שונים, הצביע על שכיחות גבוהה של בעיות בתפקוד החברתי שמובילות להשפעות ארוכות טווח של הפרעות בתפקוד זה אשר יכולות להשפיע על הסתגלות בבית הספר, בבית ובקהילה. התפקוד החברתי כולל קוגניציה חברתית, כישורים חברתיים ואינטראקציות כמו גם התנהגויות חברתיות המוצגות על ידי הפרט. כמו כן, תפקד חברתי תלוי במגוון רחב של מיומנויות קוגניטיביות, רגשיות ולשוניות.
ליקויים בתחום הקוגניטיבי או ההתנהגותי, סביבות מוחלשות, ליקוי בתפקוד המוחי, ואישיות או מזג שמעכב אינטראקציות חברתיות, יכולים להיות גורמים בהתפתחות של בעיות חברתיות משמעותיות. בנוסף, קשיים חברתיים יכולים להוביל לדחייה חברתית, תפקוד אקדמי ירוד, וקשיים באינטראקציה עם מורים ובני משפחה.
יתרונות ומאפיינים

הכישורים החברתיים משפיעים על התנהגות האדם במצבים חברתיים.
כישורים חברתיים כוללים פיתוח יכולת של תקשורת חברתית ומערבים הפעלה של אינטליגנציה רגשית.
הם מאפשרים לאדם ליצור רושם ראשוני טוב, שהוא אחד המרכיבים המכריעים בקביעת המוניטין והתפיסה הכללית של הזולת אודות אותו האדם.
כישורים חברתיים יכולים לסייע לאדם להתמודד מול מצבים חברתיים מאתגרים כמו לחץ חברתי ולהשפיע על אווירה קבוצתית.
בהתאם לכך, יש להם חשיבות רבה לפיתוח יכולת מנהיגות.
רכישת כישורים חברתיים

רכישת כישורים חברתיים היא חלק מתהליך החיברות וההתפתחות החברתית של האדם מילדותו.
בהתאם לכך, חלק ניכר מהפעילות בגן ילדים מוקדש לנושא זה והעיסוק בו ממשיך גם במסגרת בית הספר.
רכישת כישורים חברתיים > יכולות ומיומנויות הנדרשות לרכישת כישורים חברתיים

הכישורים החברתיים נשענים על מגוון יכולות ומיומנויות מתחומים שונים.
למשל, שליטה עצמית מסייעת לרכישת כישורים חברתיים, משום שהיא מאפשרת להימנע מהתנהגויות שאינן מקובלות חברתית, אשר תוצאותיהן אינן רצויות לאדם.
באופן דומה, רכישת שפה היא הבסיס לכישורים החברתיים המערבים תקשורת מילולית, כמו שימוש בדיבור במהלך שיחה. פיתוח האוריינות חשוב למצבים חברתיים המערבים תקשורת כתובה; מצבים מסוג זה נפוצים במסגרת רשתות חברתיות מקוונות.
פגיעה בכישורים חברתיים

פגיעה בכישורים החברתיים יכולה להשפיע על תפקודו של האדם בחיים האישיים, להקשות עליו להשתלב בחברה וליצור קשר עם קבוצת השווים שלו, ולפגוע באיכות חייו.
הנמכה בכישורים חברתיים עלולה לעורר תגובות שליליות מצד הסביבה כמו לעג, כעס, עוינות ובוז.
במקרים קיצוניים פגיעה חמורה בכישורים החברתיים יכולה אף להוביל לשנאה ולחרם חברתי.
בתחום הבידור מוצגות לעיתים קרובות דמויות בעלות קשיים שונים בכישורים החברתיים. דוגמה פופולרית היא דמותו של שלדון קופר מתוך הסדרה "המפץ הגדול". "היפה והחנון" היא תוכנית מציאות המתארת מפגשים בין גברים בעלי אינטליגנציה גבוהה וכישורים חברתיים נמוכים, לבין נשים יפות בעלות כישורים חברתיים גבוהים שחסר להן ידע כללי בתחומים בסיסיים.
פגיעה בכישורים חברתיים > גורמים לפגיעה בכישורים חברתיים

כאמור, רכישת כישורים חברתיים מתבססת על מספר יכולות ומיומנויות בתחומים שונים. בהתאם לכך, ישנם מספר גורמים העלולים להוביל לפגיעה בכישורים חברתיים, אשר כל אחד מהם יכול לבוא לידי ביטוי בדרכים שונות ובעוצמות שונות. לעיתים הפגיעה זניחה או קלה מאוד לטיפול, אך במצבים קיצוניים יותר הפגיעה תשפיע באופן משמעותי על התפקוד החברתי של האדם.
כל אחד מהגורמים צריך להיות מאובחן ומטופל על ידי איש המקצוע המתאים. בנוסף, כישוריו החברתיים של אדם מסוים עלולים להיפגע מיותר מגורם אחד בו זמנית - מצב המכונה תחלואה נלווית או תחלואה כפולה. במקרה זה יש לתת מענה מתאים עבור כל אחד מהגורמים במסגרת תוכנית רב-תחומית.
דוגמאות לגורמים העלולים להוביל לפגיעה בכישורים החברתיים:
הפרעה נוירו-התפתחותית.
לקויות שונות הפוגעות ביכולות התקשורתיות, כמו לקות שפה.
תסמונות מהספקטרום האוטיסטי כמו אוטיזם קלאסי, תסמונת אספרגר.
הפרעה טורדנית-כפייתית.
הפרעת אישיות אנטיסוציאלית.
אימפולסיביות ופגיעה באינהיביציה, אשר עלולות להקשות על האדם להימנע מפעולות ותגובות שאינן רצויות עבורו. מכיוון שתסמיני הליבה של הפרעת קשב כוללים בין היתר אימפולסיביות ופגיעה באינהיביציה, אוכלוסייה זו נמצאת בסיכון לפגיעה בכישורים החברתיים. עם זאת, הנמכה בתחומים אלו יכולה להיגרם גם מסיבות אחרות.
טיפול ופיתוח כישורים חברתיים

יצירת הזדמנויות למפגשים חברתיים בין אנשים ביומיום, הן במסגרת המשפחה והן בסביבה החברתית הכללית, מאפשרת התנסויות במצבים חברתיים שונים ולמידה מתוך ההתנסות. גם ניתוח עצמי או בשיחה עם אחרים לגבי המצבים אליהם נקלע האדם, משפר את הבנת המצבים הללו ולמידה על דרכי התמודדות מגוונות מולם. כלי חשוב נוסף הוא המשחק, המאפשר התנסות חברתית משמעותית התורמת רבות לתהליך החיברות.
קלינאי תקשורת יכולים לפתח כישורים חברתיים במקרים שבהם הפגיעה היא על רקע שפתי או תקשורתי. גם תרגול התמודדות עם מצבים חברתיים שונים במסגרת טיפול קבוצתי המונחה על ידי אנשי מקצוע, יכולה לסייע בשיפור הכישורים החברתיים של האדם.
ראו גם

תאוריית הלמידה החברתית
קוגניציה חברתית
אינטליגנציה רגשית
השילוש האפל
הערות שוליים

1 2  Kenneth A. Kavale, Steven R. Forness, Social Skill Deficits and Learning Disabilities: A Meta-Analysis, Journal of Learning Disabilities 29, 1996-05, עמ' 226–237 doi: 10.1177/002221949602900301
↑  Carole M. Ogilvy, Social Skills Training with Children and Adolescents: a review of the evidence on effectiveness, Educational Psychology 14, 1994-01-01, עמ' 73–83 doi: 10.1080/0144341940140105
↑  John T. Cacioppo, Social neuroscience: Understanding the pieces fosters understanding the whole and vice versa., American Psychologist 57, 2002-11, עמ' 819–831 doi: 10.1037/0003-066X.57.11.819
↑  Keith Owen Yeates, Erin D. Bigler, Maureen Dennis, Cynthia A. Gerhardt, Kenneth H. Rubin, Terry Stancin, H. Gerry Taylor, Kathryn Vannatta, Social outcomes in childhood brain disorder: a heuristic integration of social neuroscience and developmental psychology, Psychological Bulletin 133, 2007-05, עמ' 535–556 doi: 10.1037/0033-2909.133.3.535
↑  Miriam H. Beauchamp, Vicki Anderson, SOCIAL: an integrative framework for the development of social skills, Psychological Bulletin 136, 2010-01, עמ' 39–64 doi: 10.1037/a0017768
↑  James C. Harris, Social neuroscience, empathy, brain integration, and neurodevelopmental disorders, Physiology & Behavior 79, 2003-08, עמ' 525–531 doi: 10.1016/S0031-9384(03)00158-6
↑  Malecki, C. K., & Elliot, S. N. (1999). Adolescents' ratings of perceived social support and its importance: Validation of the Student Social Support Scale. Psychology in the Schools, 36(6), 473–483.
↑  Emily D. Warnes, Susan M. Sheridan, Jenenne Geske, William A. Warnes, A contextual approach to the assessment of social skills: Identifying meaningful behaviors for social competence, Psychology in the Schools 42, 2005-02, עמ' 173–187 doi: 10.1002/pits.20052
↑  American Psychiatric Association - APA, (2013). DIAGNOSTIC AND STATISTICAL MANUAL OF MENTAL DISORDERS, FIFTH EDITION - DSM 5.
↑  אסתר קבלסון, התפתחות, למידה ומשחק בגיל הרך, באתר פסיכולוגיה עברית, ‏7 ביוני 2005
| --- | --- |
בקרת זהויות :  NLI: 987007551151805171  GND: 4077606-2  LCCN: sh85124073  LNB: 000057784  NKC: ph138866 
הכישורים החברתיים כוללים את יכולת התקשורת החברתית
לכישורים החברתיים יש חשיבות רבה לפיתוח יכולת המנהיגות
רכישת הכישורים החברתיים היא חלק מתהליך החיברות, ציור של אינטראקציה חברתית מהמאה ה-19
ניתן לפתח כישורים חברתיים באמצעות משחק - ילדה המתרגלת סיטואציה חברתית של מסיבת תה עם הבובות שלה
לאסלו שטרן (חזן)

| --- | --- |
אין תמונה חופשית
 לידה:  1915 בודפשט, הונגריה
 פטירה:  12 בספטמבר 1978  (בגיל 63 בערך) בודפשט, הרפובליקה העממית ההונגרית 
 מוקד פעילות:  הונגריה 
 שפה מועדפת:  הונגרית 
 
לאסלו (בנימין) שטרן (בהונגרית: Stern László); (בודפשט, 12 במרץ 1915 – בודפשט, 12 בספטמבר 1978) היה חזן ראשי בבודפשט, הונגריה, פעל על פי רוב בבית הכנסת ברחוב נַאג' פוּבַארוֹש 4 (Nagy Fuvaros utca 4), שהשתייך לקהילות הסטטוס קוו אנטה. אחד החזנים הגדולים, בנו של החזן ישראל שטרן ואחיו הגדול של החזן יליד הונגריה, משה שטרן. בבית כנסת זה פעל כרב לאסלו שלגו משנת 1945.
ביוגרפיה

לאסלו (בנימין) שטרן נולד בבודפשט בשנת 1915. אביו, ישראל שטרן, היה החזן הראשי של הקהילה היהודית האורתודוקסית בבודפשט כמעט חמישים שנה. בנימין ספג במשפחה של אחד עשר הילדים את ידע החזנות של אביו מילדותו. הוא היה בקושי בן שמונה כשקולו כבר נשמע בבתי הכנסת בבודפשט. עם חלוף השנים הפך קולו לקול ייחודי, לטנור בעל הגוון הרך וגם הקשה לפי אופי התפילה, ולצדו שירתו מקהלות ילדים. הוא עבר את השואה, אך בקושי. חלק מבני משפחתו נרצחו, חלק שרדו. בשנת 1950 הוא התמנה לחזן של בית הכנסת ברחוב נאג' פובארוש ברובע 8 בבודפשט. הוא אף גר באותו בנין מגורים בדירה צנועה בקומה השנייה מעל בית הכנסת במשך שנים רבות. הוא היה הנציג הגדול האחרון של החזנות בהונגריה בסגנון המסורתי הישן, ואחרון שם בשושלת החזנים המפורסמת.
נכדו, פטר שטרן, היה מראשי מועדון הכדורגל מ.ט.ק. (הקבוצה שזוהתה עם יהודי הונגריה במשך עשרות שנים).
הנצחה

רבים מחזני העיר, של כמה עשרות בתי כנסת שפעלו, עזבו את הונגריה במהלך המרד ההונגרי של 1956 או מיד בסמוך אחריו. לאסלו שטרן נשאר כדי לשרת את חברי הקהילה היהודית שנשארו. קולו הרטיט לבבות רבים ובית הכנסת ברחוב נאדי פובארוש 4 היה גדוש בשבתות ובמיוחד בחגים. שטרן נקבר בבית הקברות היהודי ברחוב קוזמה בבודפשט.
לקריאה נוספת

"שבת"-כתב עת יהודי פוליטי-תרבותי:החזן ובעל התפילה (בהונגרית)
גיורא שרון, חזן ראשי: החזנים (הכמעט) נשכחים בהונגריה (בהונגרית)
הערות שוליים

↑  אלפרד שנר: 90 שנה להולדתו של החזן לאסלו שטרן
↑  רשימת בתי הכנסת בהונגריה
מאט הארפרינג

| --- | --- |

הארפרינג בשנת 2009
 לידה:  31 במאי 1976 (בן 48) סינסינטי, אוהיו, ארצות הברית
 עמדה:  סמול פורוורד
 גובה:  2.01 מטרים
 מכללה:  ג'ורג'יה טק
 דראפט:  בחירה מספר 15, 1998 אורלנדו מג'יק
 קבוצות כשחקן
 1998–2000 2000–2001 2001–2002 2002–2009:  אורלנדו מג'יק קליבלנד קאבלירס פילדלפיה 76' יוטה ג'אז
 הישגים כשחקן
 חמישיית הרוקיז של העונה ב-NBA‏ (1999)
מת'יו ג'וזף "מאט" הארפרינג (באנגלית: Matthew Joseph "Matt" Harpring; נולד ב-31 במאי 1976) הוא כדורסלן עבר אמריקאי, אשר שיחק בליגת ה-NBA בין השנים 1998–2009. ממוצעיו הכוללים לאורך הקריירה הם 11.5 נקודות, 5.1 ריבאונדים ו-1.4 אסיסטים למשחק.
מאז שנת 2010 משמש כפרשן של משחקי יוטה ג'אז ברשת AT&T המקומית.
קריירת מכללות

הארפרינג נולד בעיר סינסינטי שבאוהיו, ולמד ב"תיכון מאריסט" אשר באטלנטה, ג'ורג'יה. בשנת 1994 החל ללמוד במכון הטכנולוגי של ג'ורג'יה ("ג'ורג'יה טק"), וב-4 עונותיו בקבוצת הכדורסל של האוניברסיטה רשם ממוצעים של 17.9 נקודות ו-8.0 ריבאונדים למשחק. בעונת 1995/1996 הוביל את הקבוצה, לצד סטפון מרבורי, לשלב שמינית גמר טורניר אליפות המכללות, בפעם השישית בתולדותיה. בעונת 1997/1998 סיים במקום השני במחוז ה-ACC בממוצעי נקודות (21.6) וריבאונדים (9.4) למשחק, כאשר בשתי הקטגוריות מקדים אותו אנטואן ג'יימיסון. בעת סיום לימודיו ניצב במקום השני בתולדות הקבוצה בסך נקודות (2,225) וריבאונדים (997) בקריירה.